แบงก์โน๊ตส์
ได้ฤกษ์ 2 ผู้ว่าการธนาคารกลางไทยกับมาเลเซียจับมือกัน ระหว่าง ประสาร ไตรรัตน์วรกุล
3 ก.พ. 2555

ไร้พรมแดน
ได้ฤกษ์ 2 ผู้ว่าการธนาคารกลางไทยกับมาเลเซียจับมือกัน ระหว่าง ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ร่วมลงนามบันทึกข้อตกลงกับ เซติ อัคตาร์ อาซิซ ผู้ว่าการธนาคารกลางประเทศมาเลเซีย (BNM) ลงนามบันทึกข้อตกลงในการใช้หลักทรัพย์ข้ามพรมแดนระหว่างกันเป็นหลักประกันในการปล่อยสภาพคล่อง




 
สาระสำคัญคือ ทั้งสองชาติจะช่วยสนับสนุนการดูแลเสถียรภาพทางการเงินและเสริมสภาพคล่องระหว่างกัน 
เปิดไฟเขียวให้สถาบันการเงินมาเลเซียสามารถใช้หลักประกันเงินบาทหรือตราสารหนี้ของรัฐบาลไทย หรือของ ธปท. เพื่อขอสภาพคล่องธนาคารกลางมาเลเซียได้ ในขณะที่สถาบันการเงินไทยก็สามารถใช้หลักประกันเป็นเงินสกุลริงกิตหรือตราสารหนี้ของรัฐบาลมาเลเซีย หรือของ BNM มาเป็นหลักประกันเพื่อขอสภาพคล่องได้เช่นกัน 
นี่ถือเป็นก้าวสำคัญที่จะนำไปสู่การบูรณาการด้านการเงินในระดับภูมิภาคและระดับสากลต่อไป